Rīgā

Datums skatāms laika zīmogā. Nr. 3.4-1.1/2022/1668N

Uz . Nr.

**Tautsaimniecības padomes ārkārtas sēdes protokols Nr.1**

*Sēde attālinātā veidā*

Rīgā, 2022.gada 7.februārī

**Sēdi vada -**

|  |  |
| --- | --- |
| Ekonomikas ministrs  | J.Vitenbergs  |

**Piedalās attālināti –**

|  |  |
| --- | --- |
| Latvijas Darba devēju konfederācijas ģenerāldirektore  | L.Menģelsone  |
| Latvijas Darba devēju konfederācijas viceprezidents | U.Biķis |
| Latvijas Darba devēju konfederācijas Finanšu un nodokļu eksperts | J.Hermanis |
| Latvijas Darba devēju konfederācijas pārstāve | S.Siliņa |
| Latvijas Darba devēju konfederācijas ģenerāldirektores vietniece, Politikas plānošanas dokumentu eksperte | I. Kiukucāne |
| Latvijas Darba devēju konfederācijas tautsaimniecības eksperte | I.Olafsone  |
| Latvijas Tirdzniecības un rūpniecības kameras prezidents | A.Rostovskis  |
| Latvijas Tirdzniecības un rūpniecības kameras valdes loceklis  | J.Lielpēteris |
| Latvijas Pārtikas uzņēmumu federācijas padomes priekšsēdētaja  | I.Šure  |
| Latvijas Viesnīcu un restorānu asociācijas prezidents | J.Naglis  |
| Mašīnbūves un metālapstrādes rūpniecības asociācija padomes priekšsēdētājs  | **I.Eniņš** |
| Ārvalstu investoru padomes Latvijā pārstāvis | **R. Alhimionoks** |
| Finanšu nozares asociācijas vadītāja | **S.Bajāre**  |
| Latvijas Investīciju un attīstības aģentūras Klientu apkalpošanas nodaļas vadītāja | I.Maļina |
| Latvijas Informācijas un komunikācijas tehnoloģijas asociācijas prezidente  | S.Bāliņa  |
| Latvijas Brīvo Arodsabiedrību savienības priekšsēdētājs | E.Baldzēns |
| Latvijas Brīvo Arodsabiedrību savienības pārstāvis  | **M.Svirskis** |
| Latvijas Poligrāfijas uzņēmumu asociācijas valdes priekšsēdētājs | **V. Trokša** |
| Latvijas Pašvaldību savienības priekšsēdis | **G.Kaminskis** |
| Latvijas Pašvaldību savienības pārstāvis  | **A.Salmiņš** |
| Latvijas Pašvaldību savienības pārstāve  | **A.Feldamane**  |
| Latvijas Kokrūpniecības federācijas izpilddirektors  | **K.Klauss** |
| Tautsaimniecības padomes Iekšējā tirgus apakškomitejas vadītājs | **A.Vanags**  |
| Būvniecības padomes priekšsēdētājs | G.Miķelsons |
| Latvijas elektrotehnikas un elektronikas rūpniecības asociācijas pārstāve  | I.Cvetkova |
| Latvijas siltumuzņēmumu asociācijas prezidente | I.Bērziņa-Veita |
| Vieglās rūpniecības uzņēmumu asociācijas pārstāve | I. Zemdega-Grāpe |
| Latvijas Elektroenerģētiķu un Energobūvnieku asociācijas izpilddirektors  | G.Valdmanis  |
| “Maxima Latvija” darbības atbilstības direktore | E.Stībele  |
| Nekustamā īpašuma attīstītāju alianses pārstāvis | M.Vanags  |
| Nekustamā īpašuma attīstītāju alianses pārstāve | L.Bluša |
|  Ekonomikas ministrijas valsts sekretārs  | E.Valantis |
|  Ekonomikas ministra parlamentārā sekretāre  | I.Indriksone |
|  Ekonomikas ministra biroja vadītājs  | A.Butāns |
|  Ekonomikas ministrijas Sabiedrisko attiecību nodaļas vadītāja  | E.Urpena |
| Ekonomikas ministrijas Analītiskā dienesta vadītāja | D.Zīle  |
| Ekonomikas ministrijas Analītiskā dienesta vadītājas vietnieks | J.Salmiņš |
| Ekonomikas ministrijas valsts sekretāra vietniece  | Z.Liepiņa |
| Ekonomikas ministrijas valsts sekretāra vietniece | I.Beināre |
| Ekonomikas ministrijas valsts sekretāra vietnieks | R.Lapiņš  |
| Ekonomikas ministrijas valsts sekretāra vietnieks | E.Šaicāns |
| Ekonomikas ministrijas ES un ārējo ekonomisko attiecību departamenta direktore  | L.Stauvere |
| Ekonomikas ministrijas Nozaru politikas departamenta direktora vietniece  | D.Butāne |
| Ekonomikas ministrijas Iekšējā tirgus departamenta direktora vietnieks  | I.Eglītis |
| Ekonomikas ministrijas Iekšējā tirgus departamenta, Konkurences, tirdzniecības un patērētāju tiesību nodaļas vadītājs | D.Brūklītis |
| Ekonomikas ministrijas Iekšējā tirgus departamenta Konkurences, tirdzniecības un patērētāju tiesību nodaļas vecākais eksperts | S.Buša |

**Protokolē –**

|  |  |
| --- | --- |
| Tautsaimniecības padomes sekretariāts | D.Freimane  |

Sēdi sāk plkst. 10:00

**Darba kārtībā:**

1. Stratēģija izejai no ārkārtas situācijas.
2. Dažādi.

**1.§**

**Stratēģija izejai no ārkārtas situācijas**

--------------------------------------------------------------------------------------------------

(J.Vitenbergs, L.Menģelsone, A.Rostovskis, K.Klauss, I.Zemdega-Grāpe, G.Miķelsons, E.Stībele, M.Vanags, J.Naglis, E.Baldzēns, G.Valdmanis, I.Eniņš, S.Bāliņa)

 **Ekonomikas ministrs** J. Vitenbergs norāda, ka ir sasaucis Tautsaimniecības padomes ārkārtas sēdi, lai uzklausītu uzņēmumu un lielāko uzņēmumu nozaru pārstāvošo ekspertu viedokļus par Ekonomikas ministrijas (turpmāk tekstā – EM) izstrādāto stratēģiju izejai no ārkārtas situācijas sākot ar 2022.gada 1.martu un izrunātu pozīciju par Covid -19 pandēmijas laikā pieņemto ierobežojumu normalizēšanu, situāciju ar vakcinācijas sertifikātu izmantošanu darba pienākumu veikšanai un pakalpojumu saņemšanai.

 Ministrs uzsver, ka patreiz mainās apstākļi un paša vīrusa izplatība, tādēļ no Ekonomikas ministrijas puses nepieciešama radikālāka darbība, lai ļautu uzņēmējiem atsākt darbu un palīdzētu tām nozarēm, kas ir cietušas visvairāk no Covid-19 pandēmijas noteiktiem ierobežojumiem.

 L.Menģelsone norāda, ka Latvijas Darba devēju konfederācija atbalsta Ekonomika ministrijas radikālo pieeju par ierobežojumu mīkstināšanu, jo raugoties uz nākotni ir jāļauj sniegt pamata pilnvaras uzņēmumiem un iestāžu vadītajiem pieņemt lēmumus par to, kāda droša darba vide būs katra uzņēmuma pārziņā, jo ir ieviests drošas vides protokols un katrs vadītājs ir ieinteresēts, lai viņa darbinieki jūtas droši strādājot savā darba vietā.

 Papildus norāda, ka satraucoši ir tas, ka nav zināms, cik ilgi būs slēgtas tās nozares, kam liegts strādāt pandēmijas apstākļos un, kad tās varēs atsākt darbu. Aicinājums valdību nesavienot epidemioloģijas situāciju ar politiku.

 Vakcinācija un sertifikātu jautājumi jāatstāj uzņēmumu un iestāžu vadītāju ziņā, kā viņi paši veido šo drošo darba vidi, nevis veikt to centralizēti. Valstij būtu jāsniedz iespēja uzņēmumu vadītājiem veidot šo drošo vidi, palīdzot sniegt rekomendācijas un vadlīnijas konsultāciju veidā. Svarīgi ir katram pašam nozarē izvērtēt, cik ļoti nepieciešams ir uzturēt prasību par vakcinācijas sertifikātiem, pašiem pieņemot lēmumu decentralizētā veidā.

 Latvijas Tirdzniecības un rūpniecības kameras vārdā, A.Rostovskis aicina un stiprina EM pozīciju pēc iespējas ātrāk atteikties no obligāti, valsts piemērotajiem regulējumiem attiecībā uz COVOD-19, t.sk. sadarbības spējīgiem sertifikātiem.

 A.Rostovskis aicina valdību kopā ar nozares un uzņēmumu pārstāvošām organizācijām ciešā sadarbībā izstrādāt rekomendācijas, kādā veidā nozares turpmāk darbosies, maksimāli atstājot pilnvaras uzņēmumu vadītājiem.

 A.Rostovskis pauž viedokli, ka Latvijas darbošanās kultūra ir smags un gauss lēmumu pieņemšanas process, nerēķinot, cik tas izmaksā.

 K.Klauss min, kokrūpniecības nozarē lēmums par obligātu vakcināciju ir devis rezultātu, jo 96% nodarbināto ir veikuši pilnu vakcinācijas kursu, bet šī lieta savu ir izsmēlusi, jo no tiem darbiniekiem, ar kuriem tika izbeigtas darba attiecības, tagad strādā ēnu ekonomikā, t.sk. arī kokrūpniecības nozarē, līdz ar to notiek darba tirgus kropļojums un nav panākts nekāds epidemioloģiskais ieguvums.

Ņemot vērā, ka slimo gan vakcinēti, gan nevakcinēti, ir liels darbinieku iztrūkums, tādēļ aicinājums pārskatīt karantīnas kritērijus, jo patreiz ir slēgtas ļoti daudz mācību izglītības iestādes un darbinieki nevar strādāt karantīnas dēļ.

 K.Klauss norāda, ka vakcinācijas fakts ir individuāls labums, kas ļauj izslimot vieglāk, bet šim vairs nav pūļa aizsardzības efekts, kas neļauj saslimt pārējiem. Tādēļ, lai neturpinātu kropļot darba tirgu, no š.g. 15.februāra nevajadzētu turpināt šo praksi un neatkarīgi no vakcinācijas fakta, ļaut strādāt klātienē. Pulcēšanās un distancēšanās ir izsmēlusi savu un atbalsta EM pozīciju.

 I.Zemdega - Grāpe pārstāvot vieglās rūpniecības nozari informē, ka par darbu klātienē nevar prasīt darbiniekiem veikt balstvakcīnu, jo nevarēs panākt darbinieku vēlmi potēties, jo viņi uzskata, ka tai ir jābūt brīvai izvēlei. Atbalsta EM pozīciju gan ar ierobežojumu atlikšanu, gan Latvijas Darba devēju konfederācijas viedokli izvērtēt paša darba devēju izvēli strādāt drošā vidē. Aicina kontaktpersonu regulējums jautājuma statusu atcelšanu.

 I.Zemdega - Grāpe norāda: “Mūsuprāt visbūtiskākais ir jautājums par darbu klātienes no 15.02., jo 3. potes obligātumu (pie esošo sertifikātu termiņa iztecēšanas) ieviest būs ļoti riskanti, tuvu neiespējamam, jo ir aspekti: 1) cilvēki ir noguruši un industrijā parādās prasību nepildīšanas tendences 2) darbinieki redz zemo hospitalizācijas risku un faktus, ka potes nepasargā no Omikrona 3) tiesiskā paļāvība - netika teikts, ka būs vēl trešā pote. Tāpēc atbalstam EM priekšlikumus vai nu atlikt sertifikācijas prasību līdz brīdim, ja atkal ir paveids ar kritiski lielāku hospitalizācijas risku vai arī atļaut darba devējam lemt. taču jau tagad redzam, ka visticamāk mūsu darba devēji lems neprasīt sertifikātus *(rakstisks komentārs no MS Teams tērzētavas)2.*

 G.Miķelsons no būvniecības nozares pauž atbalstu EM pozīcijai un ierobežojumu atcelšanai. Aicina sniegt valdībai rekomendācijas un domāt proaktīvi, kas darba devējiem līdz šā gada rudenim būtu jādara, lai, ja rudeni sāk kāpt saslimšanas rādītāji, darba devēji izpildot prasības par drošas darba vides nodrošināšanu var vēl papildus pasākumus veikt, lai mazinātu šos riskus.

 G.Miķelsons aicina EM saglabāt iespēju regulāri apkopot un sniegt datu, lai nozarei reizi divās nedēļas ir iespēja monitorēt ar datiem, kas notiek ar saslimstību, vakcināciju nozaru grieizumā un veidot precīzi, drošas darba vides formulas un vadlīnijas.

 E.Stībele komentējos situāciju no pārtikas veikalu tirdzniecības tīklu puses par sertifikātiem norāda, ka šī prasība vairs nesasniedz mērķi ne vakcinācijas aptveres dēļ darbinieku vidū, kā arī prasība pret sertifikāciju kā vakcināciju arī vairs nesasniedz drošu un nedrošu vidi iepērkoties. Arī regulējums par 1500 kvadrātmetru regulējumu pārtikas nozarei ir jāatceļ. Piekrīt iepriekš paustam viedoklim, ka gan vakcinētas, gan nevakcinētas personas slimo.

 E.Stībele norāda, ka no š.g. 15.februāra ir jāatbrīvo atstādinātie darbinieki, darba devējiem jāizmaksā kompensācijas, bet tas ir finansiāli neizdevīgs slogs gan uzņēmumam, gan valstij, kuras aprūpē šie cilvēki nonāks. Ja nākotnē šī sertifikāta prasība nodarbinātajiem vairs netiks prasīta, tad nav pieņemami, ka laika intervāla starp šo regulējumu no š.g. 15.februārim līdz 1. martam uzdod darba devējam atbrīvot un tad atkārtoti pieņem darbā darbiniekus. Tās ir liekas izmaksas nozarei un valstij. Aicinājums pārskatīt kontaktpersonu statusa noteikto regulējumu.

 M.Vanags norāda, ka šādas prasības tirdzniecības centros par prasību 1500 kvadrātmetru regulējumu un uzrādīt sertifikātu Igaunijā un Lietuva nepastāv. Jāskatās no konkurences aspekta Baltijas valstu starpā, jāatceļ šīs prasības pēc iespējas ātrāk. Aicina arī operatīvāk pieņemt lēmumus attiecībā uz tūrisma nozares darbību.

 J.Naglis piekrīt sēdes laikā paustiem viedokļiem un norāda, ka vakcinācijas sertifikātu prasība ir jāatceļ, jo šo prasību uzturēšanai vairs nav pamatoti argumenti. Veselības ministrija šo divu gadu laikā nav spējusi nodrošināt pilnu vakcinācijas aptveri senioru vidū.

 J.Naglis norāda, ka ierobežojumu regulējumam ir jābūt, ja ne konkurējošākiem starp Baltijas valstīm, tad vismaz vienādiem. Jo katra diena, ko mēs neizlīdzinām ierobežojumos, rada papildus izmaksas un atstāj lielu iespaidu uz ekonomiku. Kompensācija no 2021.gada 1.decembra līdz 2022.gada 1.martam ierobežotājām nozarēm un to zaudējumi ekonomikai ir milzīgi, un šis jautājums ir pārrunājams pie ierobežojumu atcelšanas.

 J.Naglis aicina uz nākošo TSP izskatīt jautājumu par mediķu algu piemaksu saglabāšanu, ja arī ierobežojumi tiek atcelti.

 E.Baldzēns norāda, ka šiem epidemioloģiskie ierobežojumi jau ir izsmēluši savu būtību. Sertifikātam kā tādam ir nosacīta jēga, faktiski tas ir politisks lēmumus, nevis saistīts ar epidemioloģisku drošību. Ja ir kādi ierobežojumi, tad jābūt arī kompensācijām un valdībai skaidri jāapzinās, ka šim slēgtajam nozarēm jābūt kompensācijām, bet kā redzams, situācija ir citādāka. Ja darbinieks atsaka veikt vakcināciju, tad cilvēki aiziet strādāt ēnu ekonomikā, strādā kā individuālais komersants vai aizbrauc uz ārzemēm. Lai to novērstu, drīzāk ir jāpārskata telpu ventilācijas sistēmas, masku nēsāšana iekštelpās, distancēšanās utt., bet ir jāļauj cilvēkiem strādāt. Sertifikāts var palikt ceļošanai, bet ne iekšpolitikai, jo te ir jautājums par citu valstu pieņemtiem lēmumiem, t.sk. aicinājums atcelt platību ierobežojumus - noteiktos kvadrātmetrus uz vienu apmeklētāju. Mums būtu jāskata un jāpieņem lēmumi kopā ar kaimiņvalstīm, lai ekonomika nebūtu pēdējā vietā, līdz ar to pēdējā vietā arī būs valsts, pašvaldība un sociālais budžets.

 G.Valdmanis min: “Atbalstot EM un arī daudzu kolēģu pausto nostāju, papildus norādot, ka energoapgādes nozarē kopumā ir izdevies izvairīties no ļoti lielas saslimstības un traucējumiem tiešo funkciju veikšanai - izvērtējot riskus, darba devēji ir ieviesuši specifiskus pasākumus, kas dažos gadījumos arī pārsniedz likumā noteikto, līdz ar to - uzskatām, ka ļoti daudzās nozarēs darba devēja kompetence ir pietiekama, lai mazinātu riskus” *(rakstisks komentārs no MS Teams tērzētavas).*

 I.Šure norāda: “Pārtikas nozarē jau tāpat ļoti augstas higiēnas prasības, atbalstām decentralizāciju, pārejam uz vadlīnijām un atbalstām EM priekšlikumus. Darba devējam dodam iespēju pieņemt lēmumam pašiem, ņemot vērā darba specifiku” *(rakstisks komentārs no MS Teams tērzētavas).*

 I.Eniņš aicina: “Nepieciešams mainīt stratēģiju no centralizēta regulējuma uz vadlīnijām un ieteikumiem. Darba attiecībās atgriezties pie sākotnējā regulējuma - darba devēju kompetence ir drošs darbs, droša vide. Katrs labāk zin nozares un uzņēmuma specifiku. Valsts pārziņā ir sabiedriskā telpa, arī ievērojot reģionu specifiku. Maksimāli atsakoties no vēlmes visu sakārtot, ietverot to normatīvajos dokumentos. Mērķis atgriezties normālā dzīvē!” *(rakstisks komentārs no MS Teams tērzētavas).*

 Papildus I.Eniņš norāda, ka Veselības ministrijai (turpmāk tekstā – VM) modelējot grafikus, nepieciešams plānveidīgi gatavoties rudenim un redzot situāciju, cik stacionēto pacientu ir saslimušie ar pamatdiagnozi un COVID-19 diagnozi, pie jauna COVID paveida iespējams būt gataviem un nodrošinot 1500 gultas vietas slimnīcā. Vakcinācijai pret COVID-19 jāņem par piemēru gripu, jāskatās vakcinācija kā sistēma, kas ir brīvprātīga. VM nepieciešams atteikties no šiem centralizētajiem regulējumiem, koncentrējoties uz veselības aprūpi gan stacionāri, gan primāri.

 L.Meņģelsone pauž atbalstu un aicina kādā no nākamajām TSP sēdēm skatīt jautājumu par COVID piemaksu atcelšanu mediķiem atalgojumā pēc pandēmijas beigām.

 S.Bāliņa atbalsta šos racionālos priekšlikumus un min, ka no IT nozares vissliktākais, kas var būt ir nenoteiktība, neziņa un neprognozētība. Izejot no ārkārtas situācijas, jādomā valstiski, jāturpina mērķtiecīgi attīstīt tīklu infrastruktūru. Pieprasījums pēc interneta jaudām aug dienu no dienas, un pozīcijas, kādās mēs esam, turpinām kristies. Sertifikātu uzrādīšanā veikalā veido neuzticēšanos starp valsti un cilvēkiem, šī prasība būtu jāatceļ.

Sēdi slēdz plkst. 11:20.

Sēdes vadītājs:

Ministrs Jānis Vitenbergs